સુરત: પાટીદાર અનામત આંદોલન વખતે પોલીસ દ્વારા કરાયેલા દમન અને અત્યાચાર અંગે તપાસ કરવા નીમાયેલા તપાસ પંચની જાહેરાતના 7 મહિના બાદ ફરી એકવખત પાટીદારોને ખુશ કરવા ભાજપ સરકારે મહત્વનો નિર્ણય લીધો છે. રાજ્ય સરકાર દ્વારા આગામી લોકસભાની ચૂંટણી પહેલા પાટીદારોને રીઝવવા માટે પોલીસ દમનની ઘટના અંગે તપાસના આદેશ આપવામાં આવ્યા છે. પાટીદારો પર થયેલા પોલીસ અત્યાચારની તપાસ કે એ પૂંજ કરશે. આ તપાસ પંચની રચના ઓક્ટોબર 2017માં થઈ હતી. જોકે, આ તપાસ અંગે ખુદ રાજ્યના નાયબ મુખ્યમંત્રી નીતિન પટેલ જ અજાણ છે. તો પાટીદાર અનામત આંદોલન સમિતિ (પાસ)ના કન્વીનર હાર્દિક પટેલે તો આ પંચની રચનાને નારાજ પાટીદારોને મનાવવા માટેની એક લોલીપોપ ગણાવી હતી.